Rektorite Nõukogu Meie: 29.10.2025 nr 1-10/16

[hanna.kanep@ern.ee](mailto:hanna.kanep@ern.ee)

Haridus- ja teadusminister

[hm@hm.ee](mailto:hm@hm.ee)

[minister@hm.ee](mailto:minister@hm.ee)

[renno.veinthal@hm.ee](mailto:renno.veinthal@hm.ee)

[katrin.kiisler@hm.ee](mailto:katrin.kiisler@hm.ee)

Koopiad:

Riigikogu kultuurikomisjoni esimees

[liina.kersna@riigikogu.ee](mailto:liina.kersna@riigikogu.ee)

Kultuuriminister

[min@kul.ee](mailto:min@kul.ee)

[heidy.purga@kul.ee](mailto:heidy.purga@kul.ee)

Justiits- ja digiminister

[liisa-ly.pakosta@justdigi.ee](mailto:liisa-ly.pakosta@justdigi.ee)

[info@justdigi.ee](mailto:info@justdigi.ee)

[lauri.luht@justdigi.ee](mailto:lauri.luht@justdigi.ee)

[liilia.kristal@justdigi.ee](mailto:liilia.kristal@justdigi.ee)

Eesti Rahvusraamatukogu

[info@rara.ee](mailto:info@rara.ee)

ELNET Konsortsium

[asko.tamme@elnet.ee](mailto:asko.tamme@elnet.ee)

**Koostööst ühtse üleriigilise**

**raamatukogusüsteemi arendamisel**

Lugupeetud Tiit Land ja Kristina Kallas

Informeerisime Teid, et teadusraamatukogude ja Eesti Rahvusraamatukogu esindajate 03.10.2025.a koosolekul saavutati kokkulepe, mille kohaselt käsitletakse majandus- ja infotehnoloogiaministri 25.08.2023.a käskkirja nr 135 „Toetuse andmise tingimused valdkondlike digipöörete toetamiseks“ alusel Kultuuriministeeriumi valdkondliku digipöörde raames ühtse üleriigilise raamatukogude infosüsteemi arendamiseks eraldatud vahendeid kõigi osapoolte huve teenindava riikliku investeeringuna, mille realiseerimiseks korraldatakse ühine riigihange.

Nimetatud kokkuleppe saavutamise järgselt edastasime Eesti Rahvusraamatukogule koostöölepingu eelnõu, mille allkirjastamise järgselt oleks võimalik hakata 03.10.2025.a saavutatud kokkuleppeid realiseerima. 19.10.2025.a edastas Eesti Rahvusraamatukogu esindaja meile vastusena koostöölepingu eelnõule oma täiendused, parandused ja kommentaarid.

Analüüsides rahvusraamatukogu vastust, oleme jõudnud seisukohale, vastusest ei selgu Eesti Rahvusraamatukogu tahe jõuda pooli rahuldaval viisil kokkuleppele. Sisuliselt esitatakse jällegi rahvusraamatukogu soov ajada asju täpselt samal viisil nagu seda on tehtud seni - et asju aetakse ainult rahvusraamatukogu kaudu, kes oleks teiste avalik-õiguslike isikute koordineerijaks, hanke eest vastutav jne. See on juba resoluutset vastuseisu tekitanud. Selline planeeritav lähenemine oli sisse kirjutatud ka rahvaraamatukogu seaduse eelnõusse, mille edasist menetlemist Haridus- ja Teadusministeerium suures osas just seetõttu ei kooskõlastanud. Sellise lähenemise võimatuse tõi välja ka Riigikogu kultuurikomisjon oma 02.06.2025.a koosolekul.

Koostöölepingu eesmärgiks peaks olema kokku leppida koostöö olulised tingimused – osapoolte rollid teenuste arendamisel ja hilisemal haldamise, õigused ja kohustused. Lepingu osapoolteks peavad olema kõik institutsioonid, kellest sõltub ühise süsteemi rahastamine, loomine ja edasine haldus. Oluliste kokkulepete edasi lükkamisel, sätestades, et need tehakse kunagi hiljem, ei täida leping oma eesmärki. Samuti on ebaotstarbekas lepingut koormata antud kontekstis ebaoluliste detailidega – hanke etapilisus ja dokumentide loetelu, töövormide nimetamine, mille koosseis ja pädevus on määratlemata jne.

Põhjalikum analüüs Eesti Rahvusraamatukogu vastuste osas on välja toodud käesolevale pöördumisele lisatud dokumendis, kus on selgelt eristatav Eesti Rahvusraamatukogule edastatud koostöölepingu eelnõu esialgne tekst, rahvusraamatukogu vastused ükskikutele eelnõu sätetele (markeeritud rohelisena) ja teadusraamatukogude vaatest tehtud analüüs rahvusraamatukogude vastuste osas (markeeritud punasena). Palume meie analüüsis väljatoodut arvestada oma seisukohtade kujundamisel ja edasiste otsustuste tegemisel.

Analüüs on läbi arutatud ja heaks kiidetud Teadusraamatukogu Nõukogu koosolekul 27.10.2025.

Siira lugupidamisega,

*/allkirjastatud digitaalselt/*

Andres Kollist

Tallinna Ülikooli Akadeemilise Raamatukogu direktor, Teadusraamatukogude Nõukogu esimees, Rektorite Nõukogu volitatud isik

Lisatud:

Koostöölepingu eelnõu koos selles sisalduva analüüsiga.